# Falles de Xàtiva

Les Falles de Xàtiva són una festa que se celebra del 15 al 19 de març a la ciutat de Xàtiva. Des de 2009 són considerades com festes d'interés autonòmic i des de 2015 Bé d'Interés Cultural Immaterial per la Generalitat Valenciana.

## Història

Aquesta festivitat té el seus orígens a meitat del segle xix quan en 1865 es planta la primera Falla a la Plaça de la Trinitat de la capital de la comarca de la Costera. La importància històrica de la celebració socarrada és majúscula donat que els primers llibrets, les publicacions que contenen l'explicació i relació de la Falla que es planta al carrer, s'imprimeixen quasi al mateix temps de plantar el primer cadafal. Així un personatge capital és l'impressor Blai Bellver que publica els versos de les obres efímeres dels anys 1865, 1866 i 1867, alguns dels quals són censurats per les autoritats eclesiàstiques del moment. Després de València, és considerada com la festa fallera més antiga de la que es tinga constància documentada.

## Organització

La Junta Local Fallera de Xàtiva és l'entitat que gestiona i organitza la festa fallera. Aquest organisme depén orgànicament de l'Ajuntament de Xàtiva. L'alcalde ocupa el càrrec de president nat i els presidents de les diferents comissions són els encarregats de triar al president de l'entitat qui realitza les funcions executives.
En l'actualitat es planten 38 Falles entre grans i infantils promogudes per 19 comissions que componen el mapa associatiu faller de la localitat:
* El Cid - Plaça de la Trinitat
* Benlloch - Aleixandre VI
* Tetuan - Porta de Sant Francesc
* Raval
* Espanyoleto
* Plaça del Mercat
* República Argentina
* Avinguda Selgas - Planas de Tovar
* Ferroviària
* Sant Jaume
* Molina Claret
* Abú Masaifa
* Joan Ramon Jiménez
* Sant Feliu
* Verge del Carme
* Sant Jordi
* Avinguda Murta - Acadèmic Maravall
* Passeig - Cardenal Serra
* Corts Valencianes

## Històric de premis a la millor falla de Xàtiva

En cursiva las comissions desaparegudes actualment:
| Any Falla 1933 Falla del Cid - Plaça de la Trinitat 1934 Falla Plaça de la Bassa 1935 Falla Plaça de la Bassa 1936 Falla Sant Jaume 1937-39 No es celebraren per la Guerra Civil espanyola 1940-41 No es celebraren per la post-guerra 1942 Falla Sant Jaume 1943 Falla del Mercat 1944 Falla José Espejo 1945 Falla José Espejo 1946 Falla Plaça del Mercat 1947 Falla Cid - Plaça de la Trinitat 1948 Falla Plaça Enriquez 1949 Falla del Mercat 1950 Falla del Mercat 1951 Falla Plaça de Sant Jordi 1952 Falla Foc i Flama 1953 Falla Mossèn Urios 1954 Falla Plaça del Mercat 1955 Falla Sant Jordi 1956 Falla Sant Jordi 1957 Falla del Mercat 1958 Falla Plaça de la Bassa 1959 Falla Tetuán - Plaça de Sant Francesc 1960 Falla del Raval 1961 Falla Tetuán - Porta de Sant Francesc 1962 Falla Verge del Carme 1963 Falla Tetuán - Porta de Sant Francesc 1964 Falla Tetuán - Porta de Sant Francesc 1965 Falla Tetuán - Porta de Sant Francesc 1966 Falla República Argentina 1967 Falla República Argentina 1968 Falla República Argentina | Any Falla 1969 Falla República Argentina 1970 Falla Tetuán - Porta de Sant Francesc 1971 Falla del Espanyoleto 1972 Falla República Argentina 1973 Falla Verge del Carme 1974 Falla Verge del Carme 1975 Falla del Cid - Plaça de la Trinitat 1976 Falla del Raval 1977 Falla República Argentina 1978 Falla del Raval 1979 Falla del Raval 1980 Falla del Raval 1981 Falla del Raval 1982 Falla Molina - Claret 1983 Falla Molina - Claret 1984 Falla República Argentina 1985 Falla del Mercat 1986 Falla del Raval 1987 Falla del Raval 1988 Falla del Espanyoleto 1989 Falla República Argentina 1990 Falla República Argentina 1991 Falla del Espanyoleto 1992 Falla República Argentina 1993 Falla República Argentina 1994 Falla República Argentina 1995 Falla República Argentina 1996 Falla República Argentina 1997 Falla Juan Ramón Jiménez 1998 Falla Sant Jordi 1999 Falla Sant Jordi 2000 Falla Sant Jordi | Any Falla 2001 Falla República Argentina 2002 Falla República Argentina 2003 Falla Juan Ramón Jiménez 2004 Falla Juan Ramón Jiménez 2005 Falla Selgas - Planas de Tovar 2006 Falla República Argentina 2007 Falla República Argentina 2008 Falla República Argentina 2009 Falla República Argentina 2010 Falla República Argentina 2011 Falla Ferroviària 2012 Falla República Argentina 2013 Falla Ferroviària 2014 Falla Ferroviària 2015 Falla República Argentina 2016 Falla República Argentina 2017 Falla República Argentina 2018 Falla del Raval 2019 Falla República Argentina 2020-21 No es celebraren per la pandèmia 2022 Falla Ferroviària 2023 Falla del Raval 2024 Falla Ferroviària |
| Comissió | Primer premi | Anys |
| República Argentina | 26 | 1966, 1967, 1968, 1969, 1972, 1977, 1984, 1989, 1990, 1992, 1993, 1994, 1995, 1996, 2001, 2002, 2006, 2007, 2008, 2009, 2010, 2012, 2015, 2016, 2017, 2019 |
| Raval | 10 | 1960, 1976, 1978, 1979, 1980, 1981, 1986, 1987, 2018, 2023 |
| Mercat | 7 | 1943, 1946, 1949, 1950, 1954, 1957, 1985 |
| Plaça Sant Jordi | 6 | 1951, 1955, 1956, 1998, 1999, 2000 |
| Tetuán - Sant Francesc | 6 | 1959, 1961, 1963, 1964, 1965, 1970 |
| Ferroviària | 5 | 2011, 2013, 2014, 2022, 2024 |
| Cid - Trinitat | 3 | 1933, 1947, 1975 |
| Plaça de la Bassa | 3 | 1934, 1935, 1958 |
| Verge del Carme | 3 | 1962, 1973, 1974 |
| Espanyoleto | 3 | 1971, 1988, 1991 |
| Juan Ramón Jiménez | 3 | 1997, 2003, 2004 |
| Plaça Sant Jaume | 2 | 1936, 1942 |
| Plaça José Espejo | 2 | 1944, 1945 |
| Molina - Claret | 2 | 1982, 1983 |
| Plaça Enriquez | 1 | 1948 |
| Foc i Flama | 1 | 1952 |
| Mossèn Urios | 1 | 1953 |
| Selgas - Planas de Tovar | 1 | 2005 |

## Artistes fallers

Destacats noms de l'art faller són originals de Xàtiva. Així artistes fallers com Josep Martínez Mollà, Manolo Blanco, Manolo J. Blanco Climent, Xavier Herrero o Paco Roca figuren entre els més destacats del municipi assolint grans trajectòries en monuments de Xàtiva, en grans places de València i altres localitats valencianes.

## Referències

* ↑ «RESOLUCIÓ d'1 de desembre de 2009, de la consellera de Turisme i presidenta de l'Agència Valenciana del Turisme, per la qual s'atorga la declaració de les Falles de Xàtiva com a festa d'interés turístic autonòmic de la Comunitat Valenciana.». Generalitat Valenciana, 05-01-2010. [Consulta: 13 desembre 2019].
* ↑ «Les falles de Xàtiva, Bé d'Interès Cultural Immaterial». L'informador, 10-12-2015. Arxivat de l'original el 2019-12-12. [Consulta: 13 desembre 2019].
* ↑ «Història de les Falles de Xàtiva». Junta Local Fallera de Xàtiva. Arxivat de l'original el 2019-12-13. [Consulta: 12 desembre 2019].
* ↑ «Comissions falleres de Xàtiva». Junta Local Fallera de Xàtiva. Arxivat de l'original el 2019-12-12. [Consulta: 12 desembre 2019].
* ↑ Quilis i Ródenas, Joan «Els tallers dels artistes fallers de Xàtiva». El Verí del Foc num. 12 - TALLERS FALLERS, 02-02-2018, pàg. 29 - 41.

## Enllaços externs

* Falles de Xàtiva - Lloc web oficial
* Les Falles de Xàtiva | Xàtiva Turisme